stanford-oval/wikipedia huggingface dataset:
สถานีวัชรพล
ที่ตั้ง

สถานีตั้งอยู่เหนือถนนรามอินทรา ทางทิศตะวันออกของทางแยกต่างระดับวัชรพล ในพื้นที่แขวงท่าแร้ง เขตบางเขน กรุงเทพมหานคร
รายละเอียด > สีสัญลักษณ์

ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รายละเอียด > รูปแบบ

เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ห้องจำหน่ายบัตรโดยสาร
เครื่องตรวจตั๋วอัตโนมัติ
ชานชาลาสถานี
ป้ายชานชาลา 1
รายละเอียด > ทางเข้า–ออก

ประกอบด้วยทางขึ้น–ลงปกติ ได้แก่
1 ซอยรามอินทรา 57, ซอยรามอินทรา 57/1, สมาคมหมู่บ้านสวัสดิการนายทหาร
2 ซอยรามอินทรา 59 (สวัสดิการ 2)
3 สำนักวิจัยและพัฒนาการอาชีวศึกษา
4 ศูนย์เทคโนโลยีสารสนเทศและกำลังคนอาชีวศึกษา, สำนักพัฒนาสมรรถนะครูและบุคลากรอาชีวศึกษา
รายละเอียด > แผนผัง

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีชมพู มุ่งหน้า มีนบุรี |
| U3 ชานชาลา  | ชานชาลา 2 | สายสีชมพู มุ่งหน้า ศูนย์ราชการนนทบุรี |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1–4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร |
| G ระดับถนน  | – | ป้ายรถประจำทาง, ถนนรามอินทรา, ถนนประดิษฐ์มนูธรรม |
สถานที่ใกล้เคียง

ตลาดนัดเลียบด่วนรามอินทรา
สำนักวิจัยและพัฒนาการอาชีวศึกษา
รถโดยสารประจำทาง > ถนนรามอินทรา > องค์การขนส่งมวลชนกรุงเทพ

เส้นทางที่มีรถรองรับวีลแชร์
รถโดยสารประจำทาง > ถนนรามอินทรา > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 26A (1-77)  | คลองเตย | มีนบุรี | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 150 (1-15)  | ปากเกร็ด | มีนบุรี | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 150 (1-15) | ปากเกร็ด | มีนบุรี | รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 1-64  | ซาฟารีเวิลด์ | นวลจันทร์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 554 (S2)  | รังสิต |  ท่าอากาศยานสุวรรณภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
การเชื่อมต่อกับระบบขนส่งมวลชนอื่น

ในอนาคต สถานีวัชรพลแห่งนี้จะเชื่อมต่อกับสถานีวัชรพลของรถไฟฟ้าสายสีเทาซึ่งตั้งอยู่บริเวณถนนประดิษฐ์มนูธรรม ด้านหลังสำนักวิจัยและพัฒนาการอาชีวศึกษา โครงการจะเชื่อมกันด้วยทางเดินยกระดับประมาณ 200 เมตร
เรียว มิยาอิจิ

เรียว มิยาอิจิ (ญี่ปุ่น: 宮市 亮; โรมาจิ: Miyaichi Ryō; เกิดเมื่อวันที่ 14 ธันวาคม ค.ศ. 1992 ที่เมืองโอกาซากิ จังหวัดไอจิ) เป็นนักฟุตบอลอาชีพชาวญี่ปุ่น ปัจจุบันลงเล่นให้กับโยโกฮามะ เอ็ฟ มารินอสในเจลีก
โดยก่อนหน้าได้เล่นให้กับซังคท์เพาลีในซไวเทอบุนเดิสลีกา ลีกในระดับที่ 2 ของเยอรมนี รองจากบุนเดิสลีกา โดยย้ายมาจากอาร์เซนอล ในพรีเมียร์ลีก หลังจากปล่อยยืมให้ตเว็นเตอในเอเรอดีวีซี และหมดสัญญาในที่สุดเมื่อปี ค.ศ. 2015 โดยขณะอยู่ที่อาร์เซนอล มิยาอิจิได้ลงเล่นในพรีเมียร์ลีกกับสโมสร เพียงแค่ 17 นาทีเท่านั้น จากการลงมาในฐานะตัวสำรองของฤดูกาล 2013–14 ที่เจอกับสโตกซิตี
ชีวิตช่วงแรก

มิยาอิจิเกิดในครอบครัวนักกีฬา น้องชายของเขา สึโยชิ  มิยาอิจิ ก็เป็นนักฟุตบอลเช่นกัน โดยปัจจุบันลงเล่นให้กับทีมอิวาเตะ กรูลล่า โมริโอกะในเจเอฟแอล ลีกในระดับที่ 4 ของญี่ปุ่น ส่วนพ่อของเขา ทัตสึยะ โนมูระ เป็นนักบาสเก็ตบอลที่เคยลงเล่นและมาเป็นผู้จัดการทีมในภายหลังให้กับสโมสรบาสเก็ตบอลโตโยต้า มอเตอร์ส มิยาอิจิเริ่มเล่นฟุตบอลในช่วงประถมศึกษาที่ซิลฟิด เอฟซี ในนาโงยะ เขาเข้าเรียนที่โรงเรียนมัธยมชูเกียวไดชูเกียวและเล่นให้กับสโมสรฟุตบอลของโรงเรียน ในฤดูกาล 2010 ทีมได้ผ่านเข้าสู่ การแข่งขันฟุตบอลระดับมัธยมศึกษาตอนปลายของประเทศญี่ปุ่น แต่กลับพ่ายแพ้ในรอบแรกในการแข่งขันที่ถ่ายทอดสดทั่วประเทศญี่ปุ่น
ระดับสโมสร > อาร์เซนอล

ในปี ค.ศ. 2010 มิยาอิจิมาทดลองซ้อมคัดตัวกับอาร์เซนอลหลังจากสิ้นสุดการแข่งขันฟุตบอลระดับมัธยมศึกษาตอนปลายของประเทศญี่ปุ่น และได้สัญญานักเตะอาชีพในเดือนมกราคม ค.ศ. 2011 หลังสร้างความประทับใจให้กับอาร์แซน แวงแกร์ ผู้จัดการทีมชาวฝรั่งเศสของอาร์เซนอล ณ เวลานั้น โดยแวงเกอร์ เคยกล่าวไว้ว่า “เรายินดีเป็นอย่างยิ่งที่ เรียว มิยาอิจิ มาร่วมทีมกับเรา เขามาทดสอบฝีเท้ากับเราในช่วงซัมเมอร์ และมีความสามารถที่โดดเด่น ซึ่งดึงดูดสโมสรต่างๆ ทั่วโลก”
ระดับสโมสร > อาร์เซนอล > ยืมตัวไปไฟเยอโนร์ด

ฤดูกาล 2010–11 ตลาดหน้าหนาวเดือนมกราคมในปี ค.ศ. 2011 เนื่องจากยังมีปัญหาเรื่องใบอนุญาติการทำงานในประเทศอังกฤษที่ยังไม่ได้ตามเงื่อนไข จึงต้องปล่อยยืมให้ไฟเยอโนร์ดในเอเรอดีวีซี พร้อมกับผลงาน 12 นัด 3 ประตู 5 แอสซิสต์ จนสื่อของเนเธอร์แลนด์ต่างตั้งฉายาให้เขาว่า "เรียวดินโญ่" ซึ่งเป็นการเปรียบเทียบถึงโรนัลดินโญ่ และถูกมองว่าเป็นเมสซี่แห่งญี่ปุ่นอีกด้วย
ระดับสโมสร > อาร์เซนอล > ฤดูกาล 2011–12

หลังจากหมดสัญญายืมตัวกับไฟเยอโนร์ดและสามารถลงเล่นในอังกฤษได้กับอาร์เซนอล เขาได้ลงสนาม 2 นัดกับทีมชุดใหญ่เป็นครั้งแรก ในลีกคัพ รวมถึงอาร์เซนอล ทีมสำรอง ในระหว่างเกมของทีมสำรองกับฟูลัมเมื่อวันที่ 7 พฤศจิกายน ค.ศ. 2011 มิยาอิจิลงเล่นได้เพียง 34 นาทีก่อนจะโดนเปลี่ยนตัวออกเนื่องจากอาการบาดเจ็บที่ข้อเท้า ทำให้เขาต้องพักรักษาตัวเป็นเวลาหลายสัปดาห์ แม้จะอยู่ในทีมชุดใหญ่ แต่มิยาอิจิก็ยอมรับว่าเขายังต้องเรียนรู้อีกมาก
ระดับสโมสร > อาร์เซนอล > ยืมตัวไปโบลตันวอนเดอเรอส์

ต่อมาตลาดหน้าหนาวของฤดูกาล 2011–12 ในเดือนมกราคมของปี ค.ศ. 2012 มิยาอิจิถูกปล่อยยืมไปเล่นกับโบลตันวอนเดอเรอส์ในพรีเมียร์ลีก เขายิงประตูได้ในเอฟเอคัพ และถูกแฟนบอลของสโมสรโหวตให้เป็นนักฟุตบอลยอดเยี่ยมประจำเดือนของสโมสรในเดือนกุมภาพันธ์ จากผลงานที่น่าประทับใจของดาวรุ่งรายนี้ แม้จะเพิ่งยืมตัวมาในกลางฤดูกาลและเป็นประสบการณ์แรกในพรีเมียร์ลีกของเขา หลังจากเพิ่งเล่นฟุตบอลอาชีพได้ไม่นาน พร้อม 2 แอสซิสต์ ใน 2 นัดติดต่อกันช่วงเดือนมีนาคม
ระดับสโมสร > อาร์เซนอล > ยืมตัวไปวีแกนแอทเลติก

ฤดูกาล 2012–13 เป็นครั้งแรกที่มิยาอิจิถูกยืมตัวไปด้วยสัญญายาวทั้งฤดูกาลจากวีแกนแอทเลติก หลังจากทำผลงานได้ดีมาในครึ่งฤดูกาลหลังของ 2010–11 และ 2011–12 รวมถึงกับอาร์เซนอล ทีมสำรองตั้งแต่มาอยู่กับสโมสร เป็นโอกาสที่ดีในการสร้างผลงานให้ทีมต้นสังกัดอย่างอาร์เซนอลได้เห็น และมิยาอิจิสามารถแอสซิสต์ให้คัลลัม แม็คมานามานในลีกคัพตั้งแต่นัดแรกที่ได้ลงสนามให้กับวีแกนแอทเลติก แต่หลังจากที่ได้ลงเล่นพรีเมียร์ลีกไปเพียงแค่ 4 นัด และลีกคัพ อีก 2 นัด มิยาอิจิได้รับอาการบาดเจ็บจากเอ็นข้อเท้าฉีกขาดในช่วงกลางเดือนพฤศจิกายน ค.ศ. 2012 และกลับมาลงสนามได้อีกทีในวันที่ 9 มีนาคม ค.ศ. 2013 ในรอบ 8 ทีมของเอฟเอคัพ เจอกับเอฟเวอร์ตัน ในฐานะตัวสำรอง แต่ลงสนามมาเพียงแค่ครึ่งชั่วโมง หรือ 30 นาที เขาก็ถูกเปลี่ยนตัวออกหลังจากปะทะกับเควิน มิรัลลาส โดยการถูกเข้าสกัดจนตกลงไปข้างสนาม และได้รับบาดเจ็บจากเอ็นข้อเท้าฉีกขาดซ้ำอีกรอบ ซึ่งเป็นอาการบาดเจ็บเดิมที่อาจจะยังไม่หายขาด และทำให้เขาไม่สามารถกลับมาลงสนามได้อีกทั้งที่เหลืออยู่ทั้งพรีเมียร์ลีก ฤดูกาล 2012–13 และก็ยังเป็นฤดูกาลแรกที่เป็นจุดเริ่มต้นของอาการบาดเจ็บหนักของมิยาอิจิ ซึ่งเป็นหนึ่งในสาเหตุและปัจจัยหลักที่ทำให้อาชีพการค้าแข้งของมิยาอิจิมีอาการบาดเจ็บในส่วนต่างๆของร่างกายที่รบกวนเขามาตลอดเกือบทุกฤดูกาลจนถึงปัจจุบัน
แม้วีแกนแอทเลติกจะตกชั้นด้วยการจบอันดับที่ 18 ของพรีเมียร์ลีก ฤดูกาล 2012–13 แต่เป็นแชมป์เอฟเอคัพ ในฤดูกาล 2012–13 จากการชนะแมนเชสเตอร์ซิตี 1-0 และเป็นถ้วยรางวัลแรกในเกียรติประวัติของมิยาอิจิ แม้ไม่ได้ลงสนามกับสโมสรมากนัก
ระดับสโมสร > อาร์เซนอล > กลับมาสู่อาร์เซนอล

ฤดูกาล 2013–14 มิยาอิจิกลับมาจากอาการบาดเจ็บและได้ลงสนามให้อาร์เซนอล ทีมสำรองรวมถึงอาร์เซนอล 5 นัด แบ่งเป็น พรีเมียร์ลีก 1 นัด ลีกคัพ 2 นัด ยูฟ่าแชมเปียนส์ลีก 1 นัด ยูฟ่าแชมเปียนส์ลีก รอบคัดเลือกและรอบเพลย์ออฟ 1 นัด และคว้าแชมป์เอฟเอคัพกับอาร์เซนอลที่ชนะฮัลล์ซิตี 3-2 ในฤดูกาล 2013–14 แม้ไม่เคยลงสนามในเอฟเอคัพ ฤดูกาล 2013–14 แต่มิยาอิจิเคยมีชื่อสำรองและเป็นหนึ่งในนักเตะชุดนักเตะชุดใหญ่ของสโมสร ระหว่างฤดูกาล 2013–14 มิยาอิจิมีอาการบาดเจ็บ ซี่โครงช้ำ และกล้ามเนื้อต้นขาด้านหลัง 2 ครั้ง
ระดับสโมสร > อาร์เซนอล > ยืมตัวไปตเว็นเตอ

ฤดูกาล 2014–15 ถูกปล่อยยืมตัวไปเล่นตเว็นเตอในเอเรอดีวีซี โดยลงสนามในเอเรอดีวีซีไปทั้งหมด 10 นัด และเคเอ็นวีบีคัพ 1 นัด ในระหว่างฤดูกาล มิยาอิจิถูกให้ไปเล่นกับทีมสำรองยอง ตเว็นเตอในจูปิแลร์ลีก ลีกในระดับที่ 2 ของเนเธอร์แลนด์ โดยลงสนามในจูปิแลร์ลีก 14 นัด 3 ประตู 1 แอสซิสต์ และมีอาการบาดเจ็บที่ข้อเท้าเล็กน้อย
ระดับสโมสร > ซังคท์เพาลี

ในปี ค.ศ. 2015 หลังกลับจากสัญญายืมตัวและหมดสัญญากับสโมสรต้นสังกัดอย่างอาร์เซนอล ฤดูกาล 2015–16 มิยาอิจิได้เซ็นสัญญาแบบไม่มีค่าตัวกับซังคท์เพาลีในซไวเทอบุนเดิสลีกา ลีกในระดับที่ 2 ของเยอรมนี โดยในช่วงเวลาที่อยู่กับซังคท์เพาลี แม้ยังมีอาการบาดเจ็บระยะสั้นประปรายบ้าง เช่น ปัญหาหัวเข่า 2 ครั้ง หรือจะเป็นปัญหาเอ็นด้านนอก ในฤดูกาล 2017–18 รวมถึงช่วงเวลาฟื้นฟูการเรียกความพร้อมของร่างกายหลังหายจากอาการบาดเจ็บหนักในแต่ละครั้ง มิยาอิจิก็มีช่วงเวลาที่ดีและยึดตัวจริงของทีมในสโมสร จากศักยภาพของเขาและความกดดันที่น้อยลง ต่างจากตอนที่อยู่กับอาร์เซนอล ในวันที่ 15 พฤษภาคม 2016 มิยาอิจิทำสองประตูให้กับทีมซังคท์เพาลี ชนะ 5-2 ในเกมที่เจอกับไคเซิร์สเลาเทิร์น เขาเคยมีอาการบาดเจ็บหนักคือ เอ็นไขว้หน้าหัวเข่าฉีกขาดถึง 2 ครั้ง ครั้งแรกเป็นเข่าซ้ายในช่วง 1 สัปดาห์ ก่อนเปิดฤดูกาล 2015–16 ในเกมสุดท้ายของนัดอุ่นเครื่องกับราโยบาเยกาโน เป็นเวลา 9 เดือน และกลับมาลงสนามเจอกับอูนีโอนแบร์ลีน ในวันที่ 1 เมษายน ค.ศ. 2016 และครั้งที่สองเป็นเข่าขวา ในช่วงเวลาเตรียมตัวเปิดฤดูกาล 2017–18 ตามลำดับ ส่วนอาการบาดเจ็บที่นานที่สุดคือ อาการบาดเจ็บที่ขาหนีบ นับเป็นเวลาเกือบ 1 ปี โดยมีอาการบาดเจ็บในช่วงปลายของฤดูกาล 2019–20 และกลับมาลงสนามอีกครั้งในนัดที่ 33 ของฤดูกาล 2020–21 ซึ่งเป็นนัดรองสุดท้ายของซไวเทอบุนเดิสลีกา ในวันที่ 27 พฤษภาคม 2021 มีการประกาศบนเว็บไซต์ของสโมสรว่ามิยาอิจิจะออกจากสโมสรหลังจากอยู่มา 6 ปี ช่วงเวลาของมิยาอิจิที่ซังคท์เพาลี เต็มไปด้วยอาการบาดเจ็บ เขาลงเล่นให้สโมสรไปเพียงแค่ 80 นัด ตลอด 6 ฤดูกาล
ระดับสโมสร > โยโกฮามะ เอ็ฟ มารินอส

ในวันที่ 5 กรกฎาคม ค.ศ. 2021 หลังจากหมดสัญญากับซังคท์เพาลี มิยาอิจิได้เซ็นสัญญาแบบไม่มีค่าตัวและย้ายกลับไปเล่นที่ญี่ปุ่นเป็นครั้งแรกในรอบ 10 ปี กับโยโกฮามะ เอ็ฟ มารินอสในเจลีก หลังจากที่เขาอยู่กับทีมฟุตบอลมัธยมปลายของเขาที่ญี่ปุ่น และได้โอกาสเซ็นสัญญากับอาร์เซนอล พร้อมโลดแล่นในลีกยุโรปต่างแดนมาตลอด ตั้งแต่ ค.ศ. 2011 นั้นทำให้มิยาอิจิไม่เคยลงเล่นในบอลระดับอาชีพของฟุตบอลญี่ปุ่นหรืออยู่ในทีมอคาเดมี่ของสโมสรฟุตบอลอาชีพในญี่ปุ่นมาก่อน
ในช่วงเลกที่สองของเจลีก ดิวิชัน 1 ฤดูกาล 2021 มิยาอิจิได้ลงเล่นเจลีกและฟุตบอลอาชีพของญี่ปุ่นเป็นครั้งแรกกับโยโกฮามะ เอ็ฟ มารินอส ในวันที่ 18 กันยายน ค.ศ. 2021 และเริ่มได้กลับมาลงสนามจำนวน 2 นัด แต่ยังมีอาการบาดเจ็บกล้ามเนื้อต้นขาด้านหลังติดตัวอยู่
ก่อนที่มิยาอิจิจะทำผลงานได้ดีในเลกที่หนึ่งของเจลีก ดิวิชัน 1 ฤดูกาล 2022 จนกลับมาติดทีมชาติญี่ปุ่นอีกครั้งในรอบ 9 ปี และหลังจากนั้น เขาได้รับอาการบาดเจ็บเอ็นไขว้หน้าหัวเข่าฉีกขาดเป็นครั้งที่ 3 ในอาชีพการค้าแข้งในนัดชิงที่ทีมชาติญี่ปุ่นชนะทีมชาติเกาหลีใต้ 2–1 ในรายการแข่งขันฟุตบอลชิงแชมป์เอเชียตะวันออก และเมื่อกลับมาสู่การแข่งขันในเลกที่สองของเจลีก มิยาอิจิไม่สามารถลงสนามได้อีกทั้งฤดูกาล 2022 โดยโยโกฮามะ เอ็ฟ มารินอสคว้าแชมป์เจลีก ดิวิชัน 1 ฤดูกาล 2022ไปครอง โดยมิยาอิจิเป็นหนึ่งในคนที่มีโอกาสได้ชูถ้วยรางวัลฉลอง แม้จะเจ็บหนักแต่มีส่วนช่วยให้สโมสรได้แชมป์ลีกในปีนั้น
เจลีก ดิวิชัน 1 ฤดูกาล 2023 มิยาอิจิกลับมาลงสนามเป็นตัวสำรอง อีกครั้งในเจ.ลีกคัพ กลุ่ม A กับ  คอนซาโดเล ซัปโปโระ ที่มีสุภโชค สารชาติลงสนามเป็นตัวจริง และเป็นฝ่ายโยโกฮามะ เอ็ฟ มารินอส พ่ายแพ้ 3–2 ในวันที่ 24 พฤษภาคม ค.ศ. 2023 ต่อมาในวันที่ 10 มิถุนายน มิยาอิจิทำประตูแรกในเจลีก ดิวิชัน 1 ฤดูกาล 2023 และเป็นประตูชัย ในนาทีที่ 97 ชนะ คาชิวะ เรย์โซล 4–3 จากการลงสนามมาในฐานะตัวสำรอง
เจลีก ดิวิชัน 1 ฤดูกาล 2024 มิยาอิจิสามารถลงสนามอยู่เรื่อยๆได้อย่างสม่ำเสมอ แม้จะลงสนามจากการเป็นตัวสำรองเป็นส่วนมากในภาพรวม และมีอาการบาดเจ็บบริเวณน่อง 1 เดือน ระหว่างฤดูกาล ช่วงกลางเดือนกันยายนถึงกลางเดือนตุลาคม ค.ศ. 2024
เจลีก ดิวิชัน 1 ฤดูกาล 2025 อาจจะเป็นฤดูกาลสุดท้ายของมิยาอิจิกับโยโกฮามะ เอ็ฟ มารินอส หลังจากที่เขาจะหมดสัญญากับสโมสร ในวันที่ 31 มกราคม ค.ศ. 2026
รูปแบบการเล่น

มิยาอิจิสามารถเล่นได้ทั้งปีกซ้ายและปีกขวา รวมไปถึงตำแหน่งเอาท์ฟิลด์อื่นๆ มิยาอิจิเป็นผู้เล่นที่มีพรสวรรค์ด้านเทคนิค เขาเล่นในตำแหน่งปีก และเป็นที่รู้จักในเรื่องความเร็วที่รวดเร็วและความสามารถในการวิ่งและเลี้ยงบอลผ่านแนวรับ
อาร์แซน แวงแกร์ กล่าวว่า "เรียวมีความสามารถด้านเทคนิคโดยธรรมชาติ เขามีสมดุลที่ดีและความเร็วที่เหนือชั้น และการจ่ายบอลและการครอสบอลของเขานั้นมีคุณภาพสูงอย่างสม่ำเสมอ เขาเป็นผู้เล่นที่น่าตื่นเต้นมาก"
เอริก กุดเด อดีตผู้อำนวยการของเฟเยนูร์ ดกล่าวชื่นชมมิยาอิจิว่า "เขาเป็นผู้เล่นที่มีความเร็ว การเลี้ยงบอล และลูกเล่นมากมายในการหลบฝ่ายตรงข้าม เขามีคุณสมบัติที่ยอดเยี่ยมบางอย่าง และเมื่อเทียบกับอายุของเขาแล้ว เขาเป็นผู้เล่นที่สมบูรณ์แบบมาก"
อัลแบร์โต ซักเกโรนี อดีตกุนซือทีมชาติญี่ปุ่น กล่าวว่า "จุดแข็งของมิยาอิจิอยู่ที่ริมเส้นและการสร้างพื้นที่ในการไปข้างหน้า"
มิยาอิจิเคยได้รับการยกย่องว่าเป็นหนึ่งในผู้เล่นดาวรุ่งที่ดีที่สุดในฟุตบอลโลก แต่ตลอดอาชีพการเล่นของเขาก็เต็มไปด้วยอาการบาดเจ็บ โดยพลาดการลงเล่นไปกว่า 150 นัด
ระดับทีมชาติ

มิยาอิจิผ่านการเล่นทีมชาติญี่ปุ่นชุดเล็กมาหลายชุด โดยหนึ่งในนั้น เขาอยู่ในชุดทีมชาติญี่ปุ่น อายุไม่เกิน 17 ปีในฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2009 และได้ลงเล่นในรายการแข่งขันทั้งหมด 2 นัด
มีโอกาสติดทีมชาติทีมชาติญี่ปุ่นเป็นครั้งแรกในเดือนกุมภาพันธ์ สำหรับฟุตบอลโลก 2014 รอบคัดเลือกกับทีมชาติอุซเบกิสถาน แต่ยังไม่มีโอกาสได้ลงสนาม โดยในภายหลัง ลงเล่นนัดอุ่นเครื่องให้กับทีมชาติชุดใหญ่ 2 นัด ในฐานะตัวสำรองที่เจอกับทีมชาติอาเซอร์ไบจาน เดือนพฤษภาคมและทีมชาติบราซิล เดือนตุลาคม ในปี ค.ศ. 2012
มิยาอิจิทำผลงานได้ดีในเจลีก ดิวิชัน 1 ฤดูกาล 2022 จนกลับมาติดทีมชาติญี่ปุ่นอีกครั้งในรอบ 9 ปี สำหรับฟุตบอลชิงแชมป์เอเชียตะวันออกที่ญี่ปุ่นเป็นเจ้าประเทศเจ้าภาพ เขาได้ลงสนามทั้ง 3 นัด ลงมาในฐานะตัวสำรองเจอกับทีมชาติฮ่องกง และเป็นตัวจริงในนัดที่เจอกับทีมชาติจีน และลงมาเป็นมาในฐานะตัวสำรองในนัดชิงกับทีมชาติเกาหลีใต้ ก่อนจะถูกเปลี่ยนตัวออกจากอาการบาดเจ็บหลังจากลงสนามไปได้ไม่ถึง 20 นาที สุดท้ายทีมชาติญี่ปุ่นได้แชมป์ของรายการแข่งขัน
เกียรติประวัติ > สโมสร

วีแกนแอทเลติก
เอฟเอคัพ: 2012–13
อาร์เซนอล
เอฟเอคัพ: 2013–14
โยโกฮามะ เอ็ฟ มารินอส
เจลีก: 2022
เกียรติประวัติ > ทีมชาติ

ฟุตบอลชิงแชมป์เอเชียตะวันออก: 2022
เกียรติประวัติ > รางวัลส่วนตัว

นักฟุตบอลยอดเยี่ยมประจำเดือนของโบลตันวอนเดอเรอส์: กุมภาพันธ์ 2012
แหล่งข้อมูลอื่น

สถิติของ Ryo Miyaichi ที่ Soccerbase
เรียว มิยาอิจิ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Ryo Miyaichi เก็บถาวร 2011-12-05 ที่ เวย์แบ็กแมชชีน – Arsenal F.C. official site
| ด ค กผู้เล่นชุดปัจจุบันของโยโกฮามะ เอ็ฟ มารินอส  |
| --- | --- |
 1 Popp  2 Nagato  6 Watanabe  7 Élber  8 คิดะ  9 Tono  10 Anderson Lopes  11 Yan  13 Quiñónes  14 Uenaka  15 Walsh  16 Kato  17 Inoue  19 Park I.G.  20 Jun Amano  21 Iikura  23 มิยาอิจิ  25 Suzuki  27 Matsubara  28 Yamane  31 R. Kimura  34 T. Kimura  37 Matsuda  38 Murakami  39 Watanabe  42 Mochizuki  43 Noguchi  44 Deng  45 Jean Claude  46 Asada  ผู้จัดการ: Holland 
มิยาอิจิขณะลงเล่นให้กับไฟเยอโนร์ดในปี ค.ศ. 2011
มิยาอิจิขณะลงเล่นให้กับโยโกฮามะ เอฟ มารินอส ในนัดอุ่นเครื่องที่พบกับเซลติก เมื่อวันที่ 19 กรกฎาคม ค.ศ. 2023
ชลาทิศ ตันติวุฒิ

| ชลาทิศ ตันติวุฒิ |
| --- | --- |
ชลาทิศในปี 2556
ข้อมูลพื้นฐาน
ชื่อเกิด: ชลาทิศ ตันติวุฒิ
เกิด: 28 กรกฎาคม พ.ศ. 2524 (43 ปี)
ที่เกิด: จังหวัดชลบุรี ประเทศไทย
แนวเพลง: ป็อป, อาร์แอนด์บี, โซล
อาชีพ: นักร้อง, นักแสดง, พิธีกร, ยูทูบเบอร์
ช่วงปี: พ.ศ. 2545 - ปัจจุบัน
ค่ายเพลง: เบเกอรี่มิวสิค, โซนี่ มิวสิค, เลิฟอีส, เทโร มิวสิค

อดีตสมาชิก: โมโนโทน, บีไฟว์

เว็บไซต์: www.benchalatit.com
ชลาทิศ ตันติวุฒิ หรือ เบน ชลาทิศ เป็นนักร้องและนักแสดงชาวไทยที่มีชื่อเสียง ประสบความสำเร็จเป็นที่ยอมรับและได้รับรางวัลต่าง ๆ ในระดับชาติอย่างต่อเนื่อง เขามีภูมิลำเนามาจากอำเภอเมือง จังหวัดชลบุรี
ชีวิตช่วงต้นและการศึกษา

ชลาทิศ ตันติวุฒิ เกิดเมื่อวันที่ 28 กรกฎาคม พ.ศ. 2524 ที่โรงพยาบาลสมเด็จพระบรมราชเทวี ณ ศรีราชา มีภูมิลำเนาและเติบโตขึ้นที่อำเภอเมืองชลบุรี จังหวัดชลบุรี โดยเป็นบุตรชายคนเดียวของครอบครัว เขาศึกษาที่โรงเรียนอนุบาลชลบุรีตั้งแต่ชั้นอนุบาลถึงประถมศึกษาปีที่ 3 และศึกษาต่อที่โรงเรียนอัสสัมชัญศรีราชา จนกระทั่งจบชั้นมัธยมปีที่ 6 ด้วยความชอบด้านดนตรีจึงเข้าศึกษาต่อระดับปริญญาตรีที่วิทยาลัยดุริยางคศิลป์ มหาวิทยาลัยมหิดล
อาชีพในวงการบันเทิง

เริ่มเข้าวงการในปี 2545 จากการเป็นสมาชิกวงดนตรีโมโนโทนขณะที่เรียนอยู่ที่วิทยาลัยดุริยางคศิลป์ มหาวิทยาลัยมหิดล และต่อมา บอย โกสิยพงศ์ได้เห็นผลงานของเขาจึงได้ชักชวนเขามาร่วมงานกับค่ายเพลงเบเกอรีมิวสิค เขาได้ร้องเพลงให้กับ บอย โกสิยพงศ์ ในเพลง คนข้างล่าง, ล้มบ้างก็ได้, แต๋วจ๋า, ใกล้ และ คะแนนแห่งชีวิต ปี พ.ศ. 2547 เบน ชลาทิศ ได้รวมกลุ่มกับเพื่อนนักร้องเสียงดีอีก 4 คน ออกอัลบั้มร้องเพลงในชื่อกลุ่ม บีไฟว์ โปรเจกต์พิเศษที่ตั้งขึ้นโดยบอย โกสิยพงษ์ วงที่ประกอบไปด้วยศิลปินเลือดใหม่ของเบเกอรี่มิวสิกที่ทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​ มีเพลงร้องเดี่ยวที่ เบนร้องไว้คือ รักคุณเข้าแล้ว
ต่อมาปี พ.ศ. 2548 เบน ชลาทิศออกผลงานเดี่ยวชุดแรกเบน ชลาทิศ และได้รับรางวัลศิลปินชายยอดเยี่ยมจากคลื่นวิทยุ SEED AWARD, ปี พ.ศ. 2549 เบน ชลาทิศได้ออกอัลบั้มพิเศษ Impressions เป็นการคัฟเวอร์เพลงดังในอดีต, ปี 2552 เพลง “โอ๊ย โอ๊ย”(ต้นฉบับคือแจ้ ดนุพล แก้วกาญจน์) ถูกเลือกเป็นเพลงประกอบละคร “แจ๋วใจร้าย กับคุณชายเทวดา” ออกอากาศทางสถานีโทรทัศน์สีกองทัพบกช่อง 7, พ.ศ. 2556 ในวันภาษาไทยแห่งชาติ เขาได้รับรางวัลชนะเลิศนักร้องที่ใช้ภาษาไทยดีเด่น รางวัลเพชรในเพลง จากเพลง"สายลมแห่งรัก", และในปี 2557-2559 เขาเป็นหนึ่งในคณะกรรมการตัดสินผู้เข้าแข่งขันหาผู้ชนะเลิศในรายการ Thailand's Got Talent ใน Season 4-4D, 5 และ 6
ในปีพ.ศ. 2558 ต้นเดือนมิถุนายน บีอีซี - เทโรต้นสังกัดได้ปล่อยซิงเกิ้ลเพลงเหวรักหนึ่งในเพลงจากอัลบั้มเต็มชุดที่สาม 9(ในที่สุด) และในปีนี้เขามีผลงานภาพยนตร์เรื่อง ป้าแฮปปี้ She ท่าเยอะ ร่วมกับเขมนิจ จามิกรณ์ ออกสู่สายตาประชาชนและได้ร้องเพลงประกอบภาพยนตร์เพลงสนุก ๆ ชื่อ แฮปปี้ ดีออก อีกด้วย
เบน ชลาทิศเป็นศิลปินที่มีคุณภาพคนหนึ่งของประเทศ ตลอดระยะเวลาที่เป็นนักร้องมาไม่ต่ำกว่า 15 ปี เขาได้รับรางวัลการันตีผลงานมากมาย อาทิรางวัลศิลปินเดี่ยวแห่งปี จาก “ไนน์เอ็นเตอร์เทน อวอร์ด 2016”, รางวัลระฆังทอง(บุคคลแห่งปี) สาขาสร้างสรรค์สนับสนุนมวลชนและสังคมดีเด่น ประจำปี 2558 กระทั่งเข้าชิงรางวัลนักแสดงนำชายยอดเยี่ยม รางวัล “นาฏราช” ครั้งที่ 6 ประจำปี 2557  ในบท ‘มิว-มิ้นต์’  จากละครเรื่อง Club Friday The Series 5 ความรักกับความลับ ตอน ความลับของมิ้นต์กับมิว ออกอากาศทางช่อง จีเอ็มเอ็ม 25(ซึ่งในงานนาฏราชครั้งนี้ เขาถูกเสนอชื่อเข้าชิงถึงสองสาขารางวัลด้วยกัน อีกสาขารางวัลคือสาขาเพลงละครยอดเยี่ยม เพลง ยื้อ จากละครเรื่อง ทรายสีเพลิง ออกอากาศทางสถานีวิทยุโทรทัศน์ไทยทีวีสีช่อง 3), ในพ.ศ. 2558 เขาได้รับรางวัลโทรทัศน์ทองคำ ครั้งที่ 30 รางวัลเพลงละครดีเด่น เพลงหมดดวงใจ จากละครเรื่อง ข้าบดินทร์ ออกอากาศทางสถานีโทรทัศน์ไทยทีวีสีช่อง 3
พ.ศ. 2558 เขาถูกเสนอชื่อเข้าชิงรางวัล"นักร้องชายที่สุดแห่งปี 2015" จากดาราเดลี่ เดอะเกรท อวอร์ดส์#5 จากผลงานเพลง"ควักหัวใจ", ได้รับรางวัลพิเศษ จอมขโมยซีน จาก สยามดารา สตาร์ อวอร์ดส์ 2015 ปีที่ 10 จากผลงานการแสดงในคลับฟรายเดย์ เดอะซีรีส์ 5 ตอนมิ้นกับมิว ทางช่อง GMM 25 และได้เป็นผู้เข้ารอบสุดท้ายของรางวัล “สีสัน อะวอร์ดส์” ครั้งที่ 27 ประจำปีพ.ศ. 2558 ประเภทศิลปินชายเดี่ยวยอดเยี่ยม จากอัลบั้ม “9 (ในที่สุด)
เบนมีผลงานเพลงออกมาอย่างต่อเนื่อง ทั้งงานเพลง, งานคอนเสิร์ต, งานแสดง, งานคัฟเวอร์, งานเพลงประกอบภาพยนตร์โฆษณา, งานเพลงประกอบหนังและละคร, งานถ่ายแบบ, งานสัมภาษณ์และงานช่วยเหลือสังคม
ชีวิตส่วนตัว

ด้านชีวิตส่วนตัว กลางปี 2555 เบน ชลาทิศ ออกมายอมรับตรง ๆ ว่าตัวเองเป็นเกย์ และกำลังคบหาดูใจกับแฟนหนุ่มนอกวงการมาได้ 8 ปีก่อนหน้านั้น เรื่องความรักก็ต้องมีความจริงใจให้แก่กัน เขากล่าวว่าที่ผ่านมาตนก็ไม่เคยปิดบังแต่ไม่ค่อยมีคนถามมากกว่า ส่วนทางบ้านตนก็ให้การยอมรับด้วยดี ซึ่งถือเป็น “ที่สุดของข่าวหมวดดาราและคนบันเทิงแห่งปี 2554” อีกด้วย กลางปี 2558 มารดาของเบนที่ป่วยด้วยเป็นมะเร็งโรคมะเร็งปอดในระยะที่ 4 และมะเร็งลามขึ้นสมองและอวัยวะส่วนอื่น ได้จากไปอย่างสงบ ในการนี้เบนได้ใช้เงินเพื่อรักษาพยาบาลดูแลอาการของคุณแม่ไปกว่า 20 ล้านบาท
พ.ศ. 2544 จุดเริ่มต้นของการเป็นนักร้อง

จุดเริ่มต้นของการเป็นนักร้องเริ่มมาจากในปี พ.ศ. 2544 เบน ได้รวบรวมกลุ่มเพื่อนที่วิทยาลัยดุริยางคศิลป์ มหาวิทยาลัยมหิดล มาตั้งวงดนตรีที่มีชื่อว่าโมโนโทน ทำให้มีเพลงที่เป็นที่รู้จักของกลุ่มคนอินดี้เล็ก ๆ หลาย ๆ เพลง โดยมีเพลงดังอย่าง Celebration ที่ขึ้นถึงอันดับหนึ่งในการจัดอันดับเพลงของรายการวิทยุคลื่น 104.5 แฟตเรดิโอ และคลื่น 103.5 โมเดิร์นเลิฟ ซึ่งทั้งสองคลื่นถือเป็นคลื่นวิทยุชื่อดังในยุคนั้น หลังจากนั้นเบนเริ่มเป็นที่สนใจในวงกว้างจากผลงานเพลงต่อมาอย่างเพลง "Turn Off The Light" และเพลง "Susan Jones" ซึ่งเป็นเพลงคัฟเวอร์ของ เบิร์ดกับฮาร์ท ซึ่งอยู่ในอัลบั้ม "Perspective 1" เพลงอื่น ๆ ที่ร้องไว้กับ Monotone อย่างเพลง หาย และ Sit my duck คนฟังเพลงของเบนนั้นรวมไปถึงบอย โกสิยพงษ์ซึ่งทำให้ทั้งสองได้ร่วมงานกันในเวลาต่อมา
พ.ศ. 2545 เป็นศิลปินในสังกัด Bakery Music

ต่อมาในปี พ.ศ. 2545 จากผลงานดังกล่าว เบนจึงได้เป็นศิลปินในสังกัด Bakery Music และได้ร่วมงานกับ บอย โกสิยพงศ์ ในอัลบั้ม "Bakery love is Forever" ในเพลง "ใกล้" และเพลง "คะแนนแห่งชีวิต" จากอัลบั้ม "พอ" ของ บอย โกสิยพงศ์ หลายคนรู้จักเค้ามากขึ้นจากการได้ร่วม Featuring ในเพลงดังต่าง ๆ ของพี่บอย โกสิยพงษ์ เช่น ใกล้, คะแนนแห่งชีวิต, คนข้างล่าง ในปี พ.ศ. 2546 เบน ได้มาร่วมงานกับบอย โกสิยพงศ์ ในอัลบั้ม "Million Ways To Love Part 1"โดยได้ร่วมร้องเพลง คนข้างล่าง และเพลง "ล้มบ้างก็ได้"
พ.ศ. 2547 - 2555

ถัดมาในปี พ.ศ. 2547 เบนยิ่งเป็นที่รู้จักมากขึ้นไปอีก เมื่อเค้าได้เข้าร่วมเป็นส่วนหนึ่งของ Project ศิลปินเลือดใหม่ของ Bakery Music ที่ชื่อว่า B5 บีไฟว์ เป็นกลุ่มนักร้องเสียงดี 5 คน สมาชิก ประกอบด้วย เบน ชลาทิศ, เค้ก-อุทัย ปุญญมันต์, มาเรียม-มาเรียม อัลคาลาลี่, โต๋-ศักดิ์สิทธิ์ เวชสุภาพร และคิว ฟลัวร์-​สุวีระ บุญรอด มีเพลงร้องเดี่ยวที่ เบนร้องไว้คือ รักคุณเข้าแล้ว บีไฟว์ โปรเจกต์พิเศษที่ตั้งขึ้นโดยบอย โกสิยพงษ์ วงที่ประกอบไปด้วยศิลปินเลือดใหม่ของเบเกอรี่มิวสิกที่ทำอัลบั้มพิเศษแนวเพลงป็อปและอะแค็พเพลล่าเป็นการแนะนำตัว​แต่ละคนในระหว่างช่วงปี 2545 - 2547 ก่อนที่แต่ละคนจะแยกย้ายกันไปออกอัลบั้มเดี่ยว
กระทั่งเดือนสิงหาคม ปีพ.ศ. 2548 เบนได้ออกผลงานเดี่ยวของตัวเองเป็นอัลบั้มแรกที่ชื่อ "เบน ชลาทิศ"(Ben-Chalatit) มีเพลงดังอย่าง “คนที่คิดถึง” และในปีนั้น ก็ได้รับรางวัลศิลปินชาย ยอดเยี่ยมจากคลื่นวิทยุ SEED AWARD
ปี 2549 เขามีอัลบั้มที่สอง ใช้ชื่อว่า Impression เป็นการหยิบเพลงดังในอดีต จากศิลปินข้ามค่ายมา Cover ใหม่ ให้กลับมามีสีสันมากขึ้น เช่นเพลง “สุดใจ”(ต้นฉบับคือพงษ์สิทธิ์ คำภีร์) , “ทำร้าย”(ต้นฉบับคือโยคีเพลย์บอย), “โอ๊ย โอ๊ย”(ต้นฉบับคือแจ้ ดนุพล แก้วกาญจน์)
ปี 2550 เบนร้องเพลงประกอบละครเวทีเรื่องแรกของบริษัทเวิร์คพอยท์ จำกัด เรื่อง “ชายกลาง- โศกนาฏกรรมในจังหวะแทงโก้”
ปี 2552  เพลง “โอ๊ย โอ๊ย” จาก อัลบั้มที่สอง Impression ที่หยิบเพลงดังในอดีตมา Cover ใหม่ให้กลับมามีสีสันมากขึ้น (ต้นฉบับคือแจ้ ดนุพล แก้วกาญจน์) ถูกเลือกเป็นเพลงประกอบละคร “แจ๋วใจร้าย กับคุณชายเทวดา” ออกอากาศทางสถานีโทรทัศน์สีกองทัพบกช่อง 7 
ปี 2553 มี Single ชื่อว่าดัม(ในที่สุด)
ปี 2555 มี Single ออกมาชื่อเพลงว่า “เพื่ออะไร”
ปี 2556 เบน ชลาทิศมีคอนเสิร์ตเดี่ยวครั้งแรกของเขา ชื่อว่า “Born To Be Ben Concert”
พ.ศ. 2556 คอนเสิร์ตเดี่ยวครั้งแรก “Born To Be Ben Concert

จัดเมื่อวันที่ 5 ตุลาคม 2556 ที่อิมแพ็ค อารีน่า เมืองทองธานีref>"Born to be BEN:ฉันเกิดมาเพื่อสิ่งนี้" - 5 ตุลาคม 2556 Link</ref> เบนได้รวบรวมเพลงฮิต, เพลงที่สร้างชื่อเสียงให้กับเขาและเพลงดัง ๆ ต่าง ๆ เอาไว้มากมายมาร้องในคอนเสิร์ตเดี่ยวครั้งนี้ ทั้งเพลง คนข้างล่าง, คะแนนแห่งชีวิต รวมทั้งเพลงรักคุณเข้าแล้ว  พร้อมทั้งเชิญแขกรับรัดเกล้า อามระดิษ, อ๊อฟ ปองศักดิ์, ปู พงษ์สิทธิ์ คำภีร์, เจนนิเฟอร์ คิ้ม, ป๊อด ธนชัย อุชชิน และB5
พ.ศ. 2557 เข้าชิงรางวัล “นาฏราช” ครั้งที่ 6 ประจำปี 2557 รางวัลนักแสดงนำชายยอดเยี่ยม

เขาถูกเสนอชื่อในฐานะผู้เข้าชิงรางวัล “นาฏราช” ครั้งที่ 6 ประจำปี 2557 รางวัลนักแสดงนำชายยอดเยี่ยม ในบท ‘มิว-มิ้นต์’  จากละครเรื่อง Club Friday The Series 5 ความรักกับความลับ ตอน ความลับของมิ้นต์กับมิว ออกอากาศทางช่อง จีเอ็มเอ็ม 25 นอกจากนั้น Club Friday The Series 5 ความรักกับความลับที่เบนแสดงนี้ยังถูกเสนอชื่อเข้าชิงอีกหลายสาขารางวัล อาทิ สาขาละครชุดยอดเยี่ยม, สาขารางวัลผู้กำกับยอดเยี่ยม คุณเอกสิทธิ์ ตระกูลเกษมสุข และ ถูกเสนอชื่อเข้าชิงสาขารางวัลเพลงละครยอดเยี่ยม เพลง ความรักกับความลับ ขับร้องโดย ทาทา ยัง อีกด้วย
นอกจากนั้นในปีเดียวกันนี้เพลง ยื้อ ที่ขับร้องโดย เบน ชลาทิศ จากละครเรื่อง ทรายสีเพลิง ออกอากาศทางสถานีวิทยุโทรทัศน์ไทยทีวีสีช่อง 3  ก็ยังได้รับรางวัล IW Intensive Watch Music Award รางวัลเพลงไทยสากลที่ได้รับความนิยมอันดับที่ 1 ประจำเดือนพฤศจิกายน 2557 (ผลวิจัยโดย IW จากสถานีวิทยุ 40 FM radio station ในกรุงเทพและปริมณฑล) และเพลงนี้ก็ได้ถูกเสนอชื่อเข้าชิงรางวัล “นาฏราช” ครั้งที่ 6 ประจำปี 2557 สาขาเพลงละครยอดเยี่ยมอีกด้วย